English: Thank you, Dirprwy Lywydd, and thank you to everyone who's contributed. I won't rehearse everything that everyone has said; there's a danger of doing that in closing a debate like this, but I just want to pick up on some of the main themes. Certainly, the messages on licensing and permissions are coming through clearly. Just on marine licensing, I am aware that, in England, the Government is committed to reducing the timetable for licensing to 12 months. We know of examples in Scotland where the Government there have licensed major projects within 11 months. So, we are looking now to the Welsh Government to see exactly where Wales is in this regard, and I was pleased to hear that there will be an announcement on some work that's been done at the end of the year. But, again, it's the end of the year - there's a risk that we're missing out on opportunities here and that the major opportunities taken by other nations around us will have been lost by the time we get to the point where we are ready. I was going to welcome the statement by the Conservative spokesperson that they are now in favour of the devolution of the Crown Estate. She has now explained that they are not in favour of that. It's clear that u-turns are a characteristic that the Conservatives are very proud of and that's an even quicker u-turn than some of those carried out by Liz Truss in these past weeks. But, there we are, I don't know, some policy - . Well, you can explain the rationale behind your policy and where you stand on that some other time. There were other contributions that referred to the importance of taking control of the energy future that we want in Wales, rather than others doing that on our behalf, because we see the legacy in terms of coal and other contexts. But, simultaneously, of course, balancing the expansion of renewable energy with halting the decline of biodiversity is something that we're all painfully aware of. Alun Davies said that, in reality, there isn't a great deal of difference between what the committee is saying and what the Government is saying. The great frustration is that the committee and predecessor committees have been saying this for 10 years and we still have to make the same points. And I do accept that many of those elements are beyond the control of the Welsh Government, and we recognise that. But there is a feeling of joint venture, which Alun mentioned, which I think is something that we should be building upon. But also the real joint venture we want to see is between the Welsh Government and the UK Government in order to unlock the potential that we want to see. Thank you to Rhun for making specific reference to infrastructure, which is central to what drives much of the vision, and the port of Holyhead - as a regional Member, I can say I agree 100 per cent. As committee chair, I would say that there are ports across Wales that we want to see benefiting from this. But, of course, all of the added value that will come in light of the supply chains and so on - well, that is the goal, isn't it? We want to deliver all the benefits - not just the decarbonisation, but also the economic and social benefits that will emerge. So, delivering one of those isn't success; we have to deliver on all of those fronts. And the Minister is right, of course, that any kind of assurance in the sector in the climate we find ourselves in with the current state of the UK Government is very challenging indeed. And there are reports that the vote on fracking is going to be some sort of vote of confidence in the Prime Minister. Well, that might be the case, but, for me, more importantly, a vote like that would be a vote of confidence, or lack of confidence, in future generations. Let's forget about individuals, but it would be very significant and it would be a clear statement from the direction of the UK Government that climate change is something that is no longer a priority, and that, as I was saying, less than 12 months since the COP summit. So, thank you all for your contributions. This is a piece of work that will continue for the committee. We will continue to scrutinise Government in this context and we will continue to be critical when necessary, but also to be supportive in order to deliver our objectives. Thank you.
Welsh: Diolch, Dirprwy Lywydd, a diolch i bawb sydd wedi cyfrannu. Gwnaf i ddim ailadrodd popeth mae pawb wedi'i ddweud; mae yna beryg o wneud hynny weithiau wrth gau dadl fel hyn, ond dim ond i bigo rhai o'r prif themâu. Yn sicr, mae'r neges ynglŷn â thrwyddedu a chaniatadau yn dod trwyddo'n glir. Ar drwyddedu ar y môr, dwi'n ymwybodol bod, yn Lloegr, y Llywodraeth yn ymrwymo i leihau'r amserlen ar gyfer trwyddedu i 12 mis. Rŷn ni'n gwybod am enghreifftiau yn yr Alban lle mae'r Llywodraeth yn fanna wedi trwyddedu prosiectau mawr o fewn 11 mis. Felly, rŷn ni'n edrych nawr i Lywodraeth Cymru i wybod ble mae Cymru yn mynd, ac rôn i'n falch o glywed bod yna gyhoeddi efallai ar ganlyniadau gwaith sydd wedi digwydd ddiwedd y flwyddyn. Ond, wrth gwrs, eto, diwedd y flwyddyn - mae yna risg ein bod ni'n colli cyfle fan hyn a bod y cyfleoedd mawr y mae'r gwledydd eraill o'n cwmpas ni yn eu cofleidio yn mynd i fod wedi cael eu colli erbyn inni gyrraedd y pwynt lle rŷn ni'n barod. Mi oeddwn i'n mynd i groesawu datganiad llefarydd y Ceidwadwyr eu bod nhw bellach o blaid datganoli Ystad y Goron. Mae hi bellach wedi egluro nad ydyn nhw o blaid hynny. Mae'n amlwg bod u-turns yn nodwedd y mae'r Ceidwadwyr yn falch iawn ohonyn nhw ac mae'r u-turn yna yn gynt hyd yn oed na rhai o rai Liz Truss yn yr wythnosau diwethaf. Ond, dyna fe, dwi ddim yn gwybod, rhyw bolisi - . Wel, cewch chi esbonio pam neu le rŷch chi'n sefyll efallai rhywbryd eto. Mae yna gyfraniadau eraill wrth gwrs oedd wedi cyfeirio at bwysigrwydd ein bod ni'n cael rheolaeth dros ddewis y dyfodol ynni rŷn ni eisiau ei weld yng Nghymru, yn hytrach na bod eraill yn gwneud hynny drostyn ni, oherwydd rŷn ni'n gweld y legacy sydd wedi cael ei adael yng nghyd-destun glo a chyd-destunau eraill. Ond, ar yr un pryd, wrth gwrs, mae cydbwyso'r ehangu ynni adnewyddadwy yna gyda atal dirywiad bioamrywiaeth yn rhywbeth rŷn ni i gyd yn ingol ymwybodol ohono fe. Roedd Alun Davies yn dweud, mewn gwirionedd, does yna ddim lot o wahaniaeth, efallai, rhwng beth mae'r pwyllgor yn ei ddweud a beth mae'r Llywodraeth yn ei ddweud. Y rhwystredigaeth fawr yw, wrth gwrs, fod y pwyllgor a'r pwyllgorau o'n blaenau ni wedi bod yn dweud hyn ers 10 mlynedd a rŷn ni dal yn gorfod ei ddweud e. Ac rwy'n derbyn bod yna nifer o'r elfennau hynny y tu hwnt i reolaeth Llywodraeth Cymru, ac mae rhywun yn cydnabod hynny. Ond mae yna deimlad o fenter ar y cyd - y joint venture yma yr oedd Alun yn sôn amdano, a rwy'n credu sydd yn rhywbeth y dylem ni fod yn adeiladu arno fe. Ond hefyd y joint venture go iawn rŷn ni eisiau ei weld yw rhwng Llywodraeth Cymru a Llywodraeth y Deyrnas Unedig er mwyn datgloi'r potensial rŷn ni eisiau ei weld. Diolch i Rhun am gyfeirio'n benodol at y seilwaith, wrth gwrs, sydd yn gwbl ganolog i'r hyn sy'n gyrru llawer o'r weledigaeth rŷn ni eisiau ei weld, ac y mae porthladd Caergybi - fel Aelod rhanbarthol, gallaf ddweud y byddwn i'n cytuno 100 y cant. Fel cadeirydd y pwyllgor, byddwn i'n dweud, wrth gwrs, fod yna borthladdoedd ar draws Cymru rŷn ni eisiau gweld yn manteisio ar hyn. Ond, wrth gwrs, mae'r holl werth ychwanegol a fydd yn dod yn sgil y cadwyni cyflenwi ac yn y blaen - hynny yw, dyna'r gôl, yntefe? Hynny yw, rŷn ni eisiau gwireddu yr holl fuddiannau - nid dim ond y datgarboneiddio, ond y buddiannau economaidd a'r buddiannau cymdeithasol fydd yn gallu dod yn ei sgil e. Felly, dyw cyflawni un o'r rheini - dyw hwnna ddim yn llwyddiant; mae'n rhaid inni gyflawni ar bob un o'r ffryntiau yna. Ac mae'r Gweinidog yn iawn, wrth gwrs: mae unrhyw fath o sicrwydd o fewn y sector yn yr hinsawdd rŷn ni'n ffeindio ein hunain yng nghyd-destun cyflwr Llywodraeth y Deyrnas Unedig yn heriol eithriadol. Ac mae yna adroddiadau, onid does, fod y bleidlais ynglŷn â ffracio yn mynd i fod yn rhyw fath o bleidlais o hyder, neu fel arall, yn y Prif Weinidog. Wel, efallai fod hynny'n wir, ond, i mi, yn bwysicach na hynny, mi fyddai pleidlais felly yn bleidlais o hyder, neu ddiffyg hyder, yng nghenedlaethau'r dyfodol. Anghofiwn ni am unigolion, ond mi fyddai fe'n arwyddocaol iawn dwi'n credu ac yn ddatganiad clir o gyfeiriad Llywodraeth y Deyrnas Unedig fod newid hinsawdd yn rhywbeth sydd bellach ddim yn flaenoriaeth, a hynny, fel rôn i'n dweud, lai na blwyddyn ers uwchgynhadledd COP. Felly, diolch i chi i gyd am eich cyfraniadau. Mae hwn yn ddarn o waith wrth gwrs fydd yn parhau o safbwynt y pwyllgor. Mi fyddwn ni'n parhau i graffu ar waith y Llywodraeth yn y cyd-destun yma ac mi fyddwn ni'n parhau i fod yn feirniadol pan fo angen, ond i fod yn gefnogol hefyd er mwyn trio cael y maen i'r wal. Diolch.